
AVIZ
asupra propunerii legislative pentru modificarea Legii nr.192/2001 privind resursele acvatice vii, pescuitul şi acvacultura

În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea Legii nr.192/2001 privind resursele acvatice vii, pescuitul şi acvacultura, trimisă cu adresa nr. P.l.-x 200 din 2 aprilie 2007, înregistrat  sub nr.31/366 din 03.04.2007.
Senatul în calitate de primă Cameră sesizată a respins propunerea legislativă în şedinţa din 28 martie 2007.


Camera Deputaţilor este Cameră decizională.

Potrivit prevederilor art. 61 din Regulamentul Camerei Deputaţilor, Comisia a dezbătut iniţiativa legislativă supusă avizării, în şedinţa din 18 aprilie 2007.  

Membrii comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ nr.1524/09.11.2006. 

În urma dezbaterilor, comisia a hotărât, cu majoritate de voturi, avizarea negativă a propunerii legislative, deoarece crearea de organisme intermediare între administratorul statului şi producători nu face decât să stopeze dezvoltarea economică a acestui sector şi creşterea artificială a preţului peştelui prin aplicarea de taxe suplimentare care nu se regăsesc în bugetul statului. 


În raport de obiectul şi conţinutul său, propunerea legislativă face parte din categoria legilor organice.

